b'\n_START_ARTICLE_\nVar\xc5\xa1avski radijski stolp\n_START_PARAGRAPH_\nVar\xc5\xa1avski radijski stolp (poljsko Maszt radiowy w Konstantynowie) je bil 646,38 m visok radijski stolp v kraju Konstantyn\xc3\xb3w, G\xc4\x85bin, Poljska. Do 8. avgusta 1991, ko se je podrl, je bil najvi\xc5\xa1ja stuktura na svetu. Je tudi druga najvi\xc5\xa1ja struktura na svetu kdajkoli zgrajena, vi\xc5\xa1ji je samo Burd\xc5\xbe Kalifa (828 m), ki so ga kon\xc4\x8dali leta 2010. Presegel ga bo tudi Kraljevi stolp, ki ga gradijo v Saudovi Arabiji in bo visok okrog 1000 metrov._NEWLINE_Stolp je zasnoval Jan Polak, konstrukcija se je za\xc4\x8dela julija 1970, kon\xc4\x8dala pa 18. maja 1974. Uporabljala ga je poljska Radio/TV dru\xc5\xbeba Centrum Radiowo-Telewizyjne. Signale 2 MW oddajnika je bilo mo\xc5\xbeno sprejemati po vsem svetu. Te\xc5\xbea stolpa ni povsem to\xc4\x8dno znana, poljski viri navajajo 420 ton. Stolp je imel tudi dvigalo, ki se je dvigalo s hitrostjo 0,35 m/s - vo\xc5\xbenja do vrha je trajala okrog 30 minut._NEWLINE_Stolp se je poru\xc5\xa1il 8. avgusta 1991 med vzdr\xc5\xbeevanjem napenjalnih \xc5\xbeic. Razmi\xc5\xa1ljali so tudi o postavitvi novega stolpa.'